**Ministru kabineta noteikumu projekta “Par Latvijas Republikas valdības un Taizemes Karalistes valdības līgumu par vīzu prasības atcelšanu diplomātisko, dienesta un oficiālo pasu turētājiem”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nav attiecināms. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai pēc pievienošanās Eiropas Savienībai ir saistoša Padomes 2001. gada 15. marta Regula (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (turpmāk - Regula) (“Eiropas Savienības Oficiālais vēstnesis” L 081, 2001. gada 21. marts). Taizeme ir Regulas I pielikumā esošo valstu sarakstā, kuru pilsoņiem, šķērsojot Eiropas Savienības ārējās robežas, ir nepieciešama vīza. Saskaņā ar Regulas 4. panta 1. punkta a) apakšpunktu, Eiropas Savienības dalībvalstīm ir tiesības noteikt atbrīvojumu no vīzas prasības diplomātisko, dienesta un oficiālo pasu turētājiem.Ar Ministru kabineta noteikumiem, pieņemot un apstiprinot Latvijas Republikas valdības un Taizemes Karalistes valdības līgumu par vīzu prasības atcelšanu diplomātisko, dienesta un oficiālo pasu turētājiem (turpmāk – līgums) projektu, tiks noteikta bezvīzu ieceļošanas, izceļošanas, uzturēšanās un tranzīta kārtība abu pušu diplomātisko, dienesta un oficiālo pasu turētājiem. Diplomātisko, dienesta un oficiālo pasu turētāji bez vīzas varēs uzturēties otras puses teritorijā nepārsniedzot 90 dienas jebkurā 180 dienu periodā no ieceļošanas datuma. Līguma noslēgšana atvieglos komunikācijas iespējas un sadarbību starp abu valstu diplomātiskajiem resoriem, kā arī sekmēs Latvijas Republikas un Taizemes Karalistes divpusējo attiecību tālāku attīstību, kuras šobrīd var raksturot kā pozitīvas un konstruktīvas. Abu valstu divpusējām attiecībām ir potenciāls attīstīties nākotnē, īpaši tādās jomās kā ekonomika un tūrisms.Līguma projekta teksts angļu valodā ir saskaņots ar Taizemes pusi un tā ir uzsākusi iekšējās juridiskās procedūras, lai līgumu varētu parakstīt. Līguma 1. panta angļu valodas redakcijā tiek lietots jēdziens “*other private activity*”. Jēdziena tvērums līgumā ir jāaplūko kontekstā ar tā kopējo lietojumu Līguma 1. pantā. Līguma 1. pantā ir norādīts, ka Līguma nosacījumus persona var izmantot, ja tā otrā līgumslēdzējā valstī nestājas darba attiecībās, nekļūst par pašnodarbināto, neveic citu privātu darbību. Šajā pantā tiek norādīti ierobežojumi Līguma tvērumam – personas var izmantot savas tiesības ieceļot otrā līgumslēdzējā valstī ar diplomātisko, dienesta vai oficiālo pasi, tās izmantojot vienīgi atbilstoši to izdošanas nosacījumiem. Proti, šīs pases apliecina personu kā valsts diplomātisko vai oficiālo pārstāvju statusu un var tikt izmantotas vienīgi ceļošanai oficiālu uzdevumu veikšanai. Saskaņā ar 1961. gada 18. aprīļa Vīnes Konvenciju par diplomātiskajiem sakariem šādu privilēģiju un imunitāšu nolūks nav radīt priekšrocības indivīdiem, bet gan nodrošināt funkciju efektīvu veikšanu, pārstāvot valstis. Līdz ar to Līguma nosacījumi nav izmantojami privāttiesiska rakstura darbību veikšanai. Līguma parakstīšana tiek plānota Ārlietu ministrijas valsts sekretāra vizītes Taizemes Karalistē laikā 2018. gada 13.jūnijā. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Latvijas Republikas diplomātisko un dienesta pasu turētājiem un Taizemes Karalistes diplomātisko un oficiālo pasu turētājiem. |
| 2. | Tiesiskā regulējuma ietekme uz tautsaimniecību un administratīvo slogu | Ar Ministru kabineta noteikumiem, pieņemot un apstiprinot līguma projektu, Ārlietu ministrija būs atbrīvota no Taizemes Karalistes diplomātisko un oficiālo pasu turētāju vīzu pieteikumu pieņemšanas un izskatīšanas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts neparedz amata vietu skaita izmaiņas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Noteikumu projekts pēc pieņemšanas tiks publicēts oficiālajā izdevumā “Latvijas Vēstnesis”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Iesniedzējs:

Ārlietu ministra vietā- Rihards Kozlovskis

iekšlietu ministrs

Vīza:

Ārlietu ministrijas valsts sekretārs Andrejs Pildegovičs

Ineta Kudiņa

67016141, ineta.kudina@mfa.gov.lv